इसके बाद पुतिन कोंस्तानतिन पैलेस में मोदी की अगवानी करेंगे जो रूस के राष्ट्रपति का आधिकारिक आवास है। इसी भव्य इमारत में पुतिन दूसरे देशों के नेताओं की मेजबानी करते हैं। सम्मेलन के बाद पुतिन मोदी के लिए एक निजी रात्रिभोज का आयोजन करेंगे जिसमें कोई सहयोगी नहीं होगा। मोदी ने यहां आने से पहले रूस के अखबार रोसिसकाया गजट में छपे एक लेख में लिखा कि आतंकवाद के खिलाफ लड़ाई में भारत और रूस ‘‘नैसर्गिक साझीदार’’ है।